ලක්‍ෂ 176 ක වියදමකින් ගොඩනැගිල්ල අඩක් ඉදිකර ඉඩමේ අයිතිය පිළිබඳ ප්‍රශ්නය ඉස්මතු වීම නිසා අතරමඟ නතර කර තිබූ වේයන්ගොඩ රංග ශාලාවේ ඉදිකිරීම් කටයුතු ජනාධිපති මහින්ද රාජපක්‍ෂ මහතා මැදිහත් වීෙමන් යළි ආරම්භ කිරීමට හැකියාව ලැබී ඇතැයි අත්තනගල්ල ප්‍රාදේශීය සභාවේ සභාපති උපුල් මහේන්ද්‍ර රාජපක්‍ෂ මහතා පවසයි.1997 වසරේ එවකට ජනාධිපතිනියව සිටි චන්ද්‍රිකා බණ්ඩාරනායක කුමාරතුංග මහත්මිය අතින් මුල්ගල තබා මෙම රංග ශාලාවේ ඉදිකිරීම් ආරම්භ කර ඇත්තේ දුම්රිය දෙපාර්තමේන්තුවට අයත් එම ඉඩම පවරා ගැනීමක්, මිලදී ගැනීමක් හෝ බදු පදනමක් යටතේ ලබා ගැනීමකින් හෝ තොරවයි.මේ නිසා දුම්රිය බලධාරීන්ගේ නියෝගයක් මත 2002 වසරේ සිට මෙහි ඉදිකිරීම් නතර කෙරිණි.